**“Кыргыз Республикасында Өзгөчө корголуучу жаратылыш аймактарынын мамлекеттик кадастрын жүргүзүү тартибин бекитүү жөнүндө” Кыргыз Республикасынын Министрлер Кабинетинин токтомунун долбооруна**

**НЕГИЗДЕМЕ-МААЛЫМКАТ**

**1. Максаты жана милдеттери**

“Кыргыз Республикасында өзгөчө корголуучу жаратылыш аймактарынын мамлекеттик кадастрдын жүргүзүү тартибин бекитүү жөнүндө” Кыргыз Республикасынын Министрлер Кабинетинин токтомунун ушул долбоорунун максаты - Кыргыз Республикасынын өзгөчө корголуучу жаратылыш аймактары (мындан ары - ӨКЖА) жөнүндөгү документациялык маалыматты чогултуу жана тутумдук топтоо болуп саналат.

Бул долбоордун милдеттери болуп иштеп турган ӨКЖА жөнүндөгү маалыматтарды топтоо жана тутумдаштыруу, мамлекеттик аткаруу бийлигин, жергиликтүү өз алдынча башкаруу органдарын, министрликтерди жана ведомстволорду, мамлекеттик жана коомдук уюмдарды, жеке жактарды ӨКЖА тууралуу маалымат менен камсыз кылуу эсептелет.

**2. Баяндоочу бөлүк**

Кыргыз Республикасында ӨКЖАнын мамлекеттик кадастры жаратылыш-корук фонддун абалын баалоону жүргүзүүгө, ал аймактардын тарамдарынын өнүгүү келечегин аныктоого, өзгөчө корголуучу жаратылыш аймактарын коргоо жана пайдалануу жаатында мамлекеттик контролдун натыйжалуулугун жогорулатууга, ошондой эле региондорду социалдык-экономикалык өнүктүрүүнү пландоодо бул аймактарды эсепке алууга мүмкүнчүлүк берет.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Бул токтомдун долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4.Коомдук талкуунун жыйынтыктары жөнүндө маалымат**

Токтомдун долбоору коомдук талкуулоо үчүн Кыргыз Республикасынын Министрлер Кабинетинин расмий сайтында, Кыргыз Республикасынын ченемдик укуктук актыларынын долбоорлорун коомдук талкуулоонун бирдиктүү порталында ошондой эле Кыргыз Республикасынын Жаратылыш ресурстары, экология жана техникалык көзөмөл министрлигинин расмий сайтына жайгаштырылат.

**5. Долбоордун мыйзамдарга шайкеш келишине талдоо жүргүзүү**

Сунушталган токтомдун долбоору Кыргыз Республикасынын учурдагы мыйзамдарынын жана Кыргыз Республикасынын катышуучусу болгон, ошондой эле мыйзамда аныкталган тартипте күчүнө кирген эл аралык келишимдеринин ченемдерине каршы келбейт.

**6. Каржылоо зарылдыгы жөнүндө маалымат**

Бул токтомдун долбоорун кабыл алуу кошумча финансылык чыгымдарды алып келбейт.

**7. Жөнгө салуучулук таасирин талдоо жөнүндө малымат**

Сунушталган долбоор жөнгө салуучулук таасирине талдоо жүргүзүүнү талап кылбайт, анткени ишкердикти жөнгө салууга багытталган эмес.

**Министр Д.А. Кутманова**